Ababaka abatuula ku kakiiko ka Palamenti aka COSASE bewuunyizza omusaala ogusasulwa abakozi ba Uganda Airlines. Okusinziira ku Mubaka Joel Ssenyonyi agamba nti CEO afuna obukadde 87 buli mwezi, Chief Financial Officer afuna obukadde 73, Manager Finance afuna obukadde 58, Director maintainance afuna obukadde 80, Manager IT afuna obukadde 36, HR afuna obukadde 43, Manager Cargo afuna obukadde 14, Quality Ass. afuna obukadde 43.
Ababaka bagamba nti bewuunya ekitongole ekisalwa obuwumbi 160 buli mwaka kisasula abakozi ensimbi empitirivu bwezityo. Akakiiko era kewuunyizza lwaki bwa Pilot abamu bafuna obukadde 60 buli mwezi buli omu ngate abalala bafuna obukadde 50, Cabin Crew bafuna obukadde 4, ate nga abalala bafuna obukadde 2.
CEO Bamuturaki ategeezezza nti abakola mu Airbus bafuna ensimbi zanjawulo ku zaabo abakola mu CRJ Bombardier.
Share.
lug_Latn lug_Latn lug_Latn eng_Latn